Βόμβυξ, Μεταξουργείο Ιωακειμίδη στη Γουμένισσα. Μελέτη αποκατάστασης και επανάχρησης
Creators: name: Κοσμίδου, Γεωργία Μαρία Κοσμά
Publisher: name: Aristotle University of Thessaloniki
Year: 2021
Subjects: Αποκατάσταση και επανάχρηση
Βιομηχανική κληρονομιά
Μεταξουργείο
Restoration and reuse
Industrial heritage
Silk factory

description: Αντικείμενο της διπλωματικής εργασίας αποτελεί η ανάλυση και τεκμηρίωση του διατηρητέου κτίσματος που ανήκει στο παλιό μεταξουργείο ‘’Ιωακειμίδη’, με σκοπό την αποκατάσταση του κτιρίου και την επανάχρηση ολόκληρου του συγκροτήματος ως χώρο Προβολής των τοπικών προϊόντων, Πολιτισμού και Αναψυχής. Το Μεταξουργείο Ιωακειμίδη βρίσκεται στη δημοτική κοινότητα της Γουμένισσας, του δήμου Παιονίας, στην περιφερειακή ενότητα του Κιλκίς. Συγκεκριμένα, το οικόπεδο βρίσκεται στη γωνία επί του κεντρικού οδικού άξονα Εθνικής Αντιστάσεως και της οδού Ναυμαχίας Έλλης και συνορεύει ανατολικά με το δεύτερο, χρονολογικά, βιομηχανικό συγκρότημα μεταξουργίας ‘’Χρυσαλίς’’. Το υπό μελέτη κτίριο κατασκευάστηκε το 1923 και αποτελεί ένα αξιόλογο δείγμα του παρελθόντος, τόσο για τα μορφολογικά και κατασκευαστικά του χαρακτηριστικά όσο και για την ιδιότυπη χρήση του, αρχικά ως κουκουλόσπιτο (χώρος εκτροφής μεταξοσκώληκα) και στη συνέχεια ως μεταξουργείο. Είναι μία τρίκλιτη κατασκευή στην οποία στο μεσαίο κλίτος οργανώνεται η κατοικία του ιδιοκτήτη και στα δύο πλάγια λειτουργούσαν οι χώροι εκτροφής μεταξοσκωλήκων. Στη συνέχεια μετατράπηκαν σε χώρους λειτουργίας του Μεταξουργείου. Για τις ανάγκες της χρήσης του ως μεταξουργείο, κατασκευάστηκε σε απόσταση από το αρχικό, ένα ισόγειο κτίριο ορθογωνικής κάτοψης. Το κεντρικό κτίριο αποτελεί μέχρι και σήμερα σημείο αναφοράς της περιοχής, καθώς οι κεντροευρωπαϊκές επιρροές του, αλλά και οι αναλογίες του το καθιστούν ένα μοναδικό δείγμα κουκουλόσπιτου, αλλά και μεταξουργείου. Πρωταρχικός στόχος της συνολικής πρότασης στο βιομηχανικό συγκρότημα Ιωακειμίδη, είναι η διάσωσή και η ανάδειξη της βιομηχανικής κληρονομιάς του και η επανένταξή του στον σύγχρονο τρόπο ζωής. Η προσέγγιση της πρότασης στηρίζεται, πέρα από την αποκατάσταση του κτιρίου, και στην ένταξη νέων χρήσεων σε αυτό, ώστε δυνητικά να αποτελέσει εκ νέου πυρήνα ανάπτυξης για τη τοπική κοινωνία με υπερτοπικό χαρακτήρα. Γίνεται η προσπάθεια να συσχετιστεί η ιστορικότητα του κτιρίου, δηλαδή η σχέση του με την παραγωγή μεταξιού, με τη σημερινή οικονομική δραστηριότητα των κατοίκων που είναι, κατά κύριο λόγο, η παραγωγή τοπικών προϊόντων.
description: Τhe topic of the current Thesis concerns the analysis and documentation of the listed building that belongs to the industrial complex of the "Ioakeimidis", silk factory with the aim to restore the building and reuse the entire complex as a place of Culture and Leisure and promotion of local products. Ioakeimidis Silk Factory is located in the municipal community of Goumenissa, municipality of Paionia, Regional Unit of Kilkis. Specifically, the plot is located in the corner of the roads of Ethnikis Antistaseos and Navmachias Ellis and its eastern border is the silk industrial complex "Chrysalis". The building under examination was built in 1923 and is a remarkable example of the past, both for its morphological and constructional features and for its special use, first as a ‘silk house’ (silkworm breeding facility) and then as a silk factory. It is a three-aisled building where the owner's residence is organized in the middle aisle and on both sides were used as silkworm breeding facilities. These two sides were later transformed into working areas of the silk factory. For the needs of its operation as silk factory, a new ground floor building of rectangular plan was constructed in close distance from the original building. The main building remains a reference point of the region until today, as its Central European characteristics, but also its design proportions make it a unique example of a silk house and a silk factory. The primary aim of the proposal in the industrial complex Ioakeimidis, is the protection and the promotion of the industrial heritage of the building and its re-integration into the modern way of life. The approach of the proposal is based not only in the restoration of the building but also in the insertion of new uses in the complex so that it can potentially be restored as a development center of the local community and the wider area. Lastly, through this approach, the historical past of the building, which is the production of the silk, is being linked with the current economic activities of the local inhabitants, which is primarily the agriculture and the production of local products.